CELEX: 62007CA0283
Language: lv
Date: 2008-12-22 00:00:00
Title: Lieta C-283/07: Tiesas (astotā palāta) 2008. gada 22. decembra spriedums — Eiropas Kopienu Komisija/Itālijas Republika (Valsts pienākumu neizpilde — Direktīva 75/442/EEK — 1. pants — Atkritumu jēdziens — Atliekas, ko paredzēts izmantot melnajā metalurģijā — No augstas kvalitātes atkritumiem iegūta degviela — Nepareiza transponēšana)

21.2.2009   
            
            
               LV
            
            
               Eiropas Savienības Oficiālais Vēstnesis
            
            
               C 44/12
            
         Tiesas (astotā palāta) 2008. gada 22. decembra spriedums — Eiropas Kopienu Komisija/Itālijas Republika
   (Lieta C-283/07) (1)
   
   (Valsts pienākumu neizpilde - Direktīva 75/442/EEK - 1. pants - “Atkritumu’ jēdziens - Atliekas, ko paredzēts izmantot melnajā metalurģijā - No augstas kvalitātes atkritumiem iegūta degviela - Nepareiza transponēšana)
   (2009/C 44/20)
   Tiesvedības valoda — itāļu
   Lietas dalībnieki
   
      Prasītāja: Eiropas Kopienu Komisija (pārstāvji — C. Zadra un J.-B. Laignelot)
   
      Atbildētāja: Itālijas Republika (pārstāvji — I. Braguglia, pārstāvis, un G. Fiengo, avvocato dello Stato)
   Priekšmets
   Valsts pienākumu neizpilde — Padomes 1975. gada 15. jūlija Direktīvas 75/442/EEK par atkritumiem (OV L 194, 47. lpp.), kurā grozījumi izdarīti ar Padomes 1991. gada 18. marta Direktīvu 91/156/EEK (OV L 78, 32. lpp.), 1. panta a) punkta pārkāpums — Degviela, kas iegūta no atkritumiem (CDR-Q), un metāllūžņi, kurus paredzēts izmantot melnajā metalurģijā un metalurģijā — Izslēgšana no valsts likuma, ar ko tiek īstenota transponēšana, piemērošanas jomas
   Rezolutīvā daļa:
   
               1)
            
            
               pieņemot un paturot spēkā tādas tiesību normas kā:
               
                           —
                        
                        
                           2004. gada 15. decembra Likuma Nr. 308, ar ko valdība tiek pilnvarota reformēt, koordinēt un papildināt tiesību aktus vides jomā un tiešos piemērošanas pasākumus, 1. panta 25.–27. punktu un 29. punkta a) apakšpunktu un
                        
                     
                           —
                        
                        
                           2004. gada 15. decembra Likuma Nr. 3081. panta 29. punkta b) apakšpunktu, kā arī 2006. gada 3. aprīļa Likuma-dekrēta Nr. 152, ar ko paredz noteikumus vides jomā, 183. panta 1. punkta s) apakšpunktu un 229. panta 2. punktu;
                        
                     ar kuriem, attiecīgi, atsevišķas atliekas, ko paredzēts izmantot melnajā metalurģijā un metalurģijā, un degviela, kura iegūta no augstas kvalitātes atkritumiem (CDR-Q), a priori ir izslēgtas no Itālijas tiesību aktu par atkritumiem, ar kuriem ir transponēta Padomes 1975. gada 15. jūlija Direktīva 75/442/EEK par atkritumiem, kurā grozījumi izdarīti ar Padomes 1991. gada 18. marta Direktīvu 91/156/EEK, piemērošanas jomas, Itālijas Republika nav izpildījusi šīs direktīvas 1. panta a) punktā paredzētos pienākumus;
            
         
               2)
            
            
               Itālijas Republika atlīdzina tiesāšanās izdevumus.
            
         
      (1)  OV C 199, 25.8.2007.